ai4bharat/Pralekha huggingface dataset:
சிறுபான்மையினர் நலன் அமைச்சகம்
ஹஜ் புனிதப் பயணம் மேற்கொள்வோருக்கு விரிவான சுகாதார மற்றும் மருத்துவ ஏற்பாடுகள்
ஹஜ் புனிதப் பயணம் மேற்கொள்வோருக்கு விரிவான சுகாதார மற்றும் மருத்துவ ஏற்பாடுகளை மத்திய சுகாதார அமைச்சகத்துடன் இணைந்து சிறுபான்மையினர் விவகாரங்கள் துறை அமைச்சகம் மேற்கொண்டு வருகிறது. ஒவ்வொரு ஆண்டும் உலகம் முழுவதிலும் இருந்து 25 முதல் 35 லட்சம் பேர் ஹஜ் புனிதப் பயணம் மேற்கொள்ள சவுதி அரேபியா அரசு அனுமதி வழங்குகிறது. உலகில் ஹஜ் புனித பயணத்திற்கு அதிக யாத்திரிகர்களை அனுப்பும் 3-வது பெரிய நாடாக இந்தியா உள்ளது.
இந்த ஆண்டு இந்தியாவிலிருந்து 1,75,025 பேருக்கு ஹஜ் புனித பயணம் மேற்கொள்ள அனுமதி வழங்கப்பட்டுள்ளது. ஹஜ் புனித பயணம் மேற்கொள்பவர்களுக்கான வசதிகள் குறித்து கடந்த 3 மாதங்களில் சிறுபான்மையினர் நல அமைச்சகமும், சுகாதார அமைச்சகமும் 10 கூட்டங்களை நடத்தியுள்ளன.
ஹஜ் புனிதப் பயணம் மேற்கொள்ள விண்ணப்பித்துள்ளவர்களுக்கு மருத்துவ சான்றிதழ் வழங்குவது தொடர்பாக மார்ச்-21 ம் தேதி மாநில அரசுகளுக்கு மத்திய சுகாதார அமைச்சகம் வழிகாட்டுதல்களை அனுப்பியுள்ளது. தேர்வு செய்யப்பட்ட ஹஜ் பயணிகளுக்கு விரிவான மருத்துவ பரிசோதனை மற்றும் தடுப்பூசி செலுத்துவதற்கும் ஏற்பாடு செய்யப்பட்டுள்ளது. புறப்படும் விமான நிலையங்களில் சுகாதாரப் பிரிவுகளும் ஏற்படுத்தப்பட்டுள்ளன.
ஏப்ரல் முதல் வாரத்தில் சவுதி அரேபியாவுக்கு மருத்துவக்குழுவை அனுப்பவும் சுகாதார அமைச்சகம் திட்டமிட்டுள்ளது. இந்தக் குழு அங்கு மெக்கா, மதீனா, ஜெட்டா, அரஃபாத் ஆகிய இடங்களில் தற்காலிக மருத்துவமனைகள் மற்றும் தற்காலிக மருந்தகங்களை ஏற்படுத்துவது குறித்து ஆய்வு செய்ய உள்ளது.
------------
AD/PLM/RS/KPG
(Visitor Counter : 517
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 158 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 158 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 13.79 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1790403
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கொவிட்-19 தடுப்பூசி எண்ணிக்கை 171.28 கோடியைக் கடந்தது
நாட்டில் கடந்த 24 மணி நேரத்தில் 46.44 லட்சத்துக்கும் அதிகமாக  தடுப்பூசி டோஸ்கள் செலுத்தப்பட்டுள்ளன. இத்துடன் நாட்டில் செலுத்தப்பட்ட மொத்த கொவிட் தடுப்பூசிகளின் எண்ணிக்கை, இன்று காலை 7 மணி நிலவரப்படி 171.28 கோடியைக்  கடந்தது. 1,91,17,879 அமர்வுகள் மூலம் இந்த சாதனை படைக்கப்பட்டுள்ளது.
கடந்த 24 மணி நேரத்தில் 1,67,882 பேர் குணமடைந்துள்ளதால், இதுவரை குணமடைந்தோர் மொத்த எண்ணிக்கை 4,11,80,751 ஆக அதிகரித்துள்ளது.
- தொடர்ந்து குணமடைந்தோர் விகிதம் தற்போது 96.95 சதவீதமாக உள்ளது. கடந்த 24 மணி நேரத்தில் 67,084 பேர் புதிதாக பாதிக்கப்பட்டுள்ளனர்.
நாட்டில் கொவிட் பாதிப்பிற்கு சிகிச்சை பெறுபவர்களின் எண்ணிக்கை 7,90,789 ஆக உள்ளது; நாட்டில் கொவிட் சிகிச்சை பெறுபவர்களின் மொத்த விகிதம் தற்போது 1.86 சதவீதமாக உள்ளது.
கடந்த 24 மணி நேரத்தில் 15,11,321 கொவிட் பரிசோதனைகள் செய்யப்பட்டன. இதுவரை சுமார் 74.61 கோடி கொவிட் பரிசோதனைகள்  செய்யப்பட்டுள்ளன. வாராந்திரத் தொற்று 6.58 சதவீதமாக உள்ளது. தினசரித் தொற்று விகிதம் 4.44 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1797081
சாலைப் போக்குவரத்து மற்றும் நெடுஞ்சாலைத்துறை அமைச்சகம்
தேசிய நெடுஞ்சாலைகள் மேம்பாடு மற்றும் பராமரிப்புக்கு தொடர் நடவடிக்கை
2022-23ம் ஆண்டு நிதியாண்டில் தேசிய நெடுஞ்சாலைகள் மற்றும் பாராமரிப்புக்கு மத்திய பட்ஜெட்டில் ரூ.2, 480 கோடி ஒதுக்கீடு செய்யப்பட்டது. இந்த நிதியாண்டின் பராமரிப்பு மற்றும் பழுதுபார்ப்பு அமைப்பின் கீழ் செலவிடப்பட்டு வருகிறது. இதைத்தவிர, இந்த நிதியாண்டு தேசிய நெடுஞ்சாலைகளில் மேற்கொள்ளப்படும் தரமான மற்றும் மேம்படுத்தப்பட்ட சாலைப்பணிகள் மற்றும் புதுப்பித்தல் பணிக்காக ரூ.768 கோடி ஒதுக்கீடு செய்யப்பட்டுள்ளது.
இதில் ராஜஸ்தான் மாநிலத்தில் உள்ள தேசிய நெடுஞ்சாலைகளில் பராமரிப்பு மற்றும் பழுதுபார்க்கும் பணிகளை மேற்கொள்வதற்கு ரூ. 44.64 கோடி ஒதுக்கப்பட்டுள்ளது.
மக்களவையில் எழுப்பட்ட கேள்விக்கு மத்திய சாலைப்போக்குவரத்து மற்றும் நெடுஞ்சாலைகள் துறை அமைச்சர் திரு நிதின் கட்கரி எழுத்துப்பூர்வமாக அளித்த பதிலில் இதனை தெரிவித்துள்ளார்.
நிலக்கரி அமைச்சகம்
நிலக்கரி பொதுத்துறை நிறுவனங்கள் தீவிர ஆட்சேர்ப்பு இயக்கங்களை நடத்துகின்றன
இளைஞர்களுக்கு வேலை வாய்ப்புகளை வழங்குவதற்கும் குடிமக்களின் நலனை உறுதி செய்வதற்கும் பிரதமரின் தொடர்ச்சியான உறுதிப்பாட்டை நிறைவேற்றுவதற்கான ஒரு குறிப்பிடத்தக்க முன்னேற்றமாக, நிலக்கரி அமைச்சகத்தின் கீழ் இயங்கும் கோல் இந்தியா லிமிடெட், என்.எல்.சி.ஐ.எல்  ஆகியவை ஜூலை 2022 முதல் தீவிர ஆட்சேர்ப்பு இயக்கத்தை வெற்றிகரமாக மேற்கொண்டுள்ளன. ஆகஸ்ட் 21, 2023 நிலவரப்படி, கோல் இந்தியா லிமிடெட் மற்றும் என்.எல்.சி.ஐ.எல் வழங்கிய இலக்குகள் மற்றும் நியமனக் கடிதங்களின் நிலை குறிப்பிடத்தக்க முன்னேற்றத்தைக் காட்டுகிறது.
கோல் இந்தியா லிமிடெட், தனது இடைவிடாத முயற்சியில், ஏழு கட்டங்களாக ஆட்சேர்ப்பு இயக்கங்களை நடத்தியுள்ளது. கோல் இந்தியா லிமிடெட்  மொத்தம் 7,268 நியமனக் கடிதங்களை வழங்கியுள்ளது, இது 3,969 இலக்கைத் தாண்டி, 83.11% வளர்ச்சியைக் குறிக்கிறது. ஆகஸ்ட் 2023 இல், இலக்கு 465 ஆக இருந்தது, மொத்தம் 574 நியமனக் கடிதங்கள் வழங்கப்பட்டன.
என்.எல்.சி இந்தியா லிமிடெட் 528 நியமனக் கடிதங்களை வழங்குவதன் மூலம் அசாதாரண அர்ப்பணிப்பை வெளிப்படுத்தியுள்ளது, இது செப்டம்பர் 19, 2023 நிலவரப்படி நிர்ணயிக்கப்பட்ட 480 இலக்கைத் தாண்டி, 10% குறிப்பிடத்தக்க வளர்ச்சியைக் குறிக்கிறது. ஜூலை 2023 இல், என்.எல்.சி.ஐ.எல் 75 இலக்கைக் கொண்டிருந்தது, மேலும் அவை 149 நியமனக் கடிதங்களை வழங்கியதன் மூலம் சிறப்பாக செயல்பட்டன.
இந்தச் சாதனை இளைஞர்களுக்கு அதிகாரமளிப்பதற்கான அரசாங்கத்தின் உறுதிப்பாட்டை அடிக்கோடிட்டுக் காட்டுகிறது. தேசத்தைக் கட்டியெழுப்புவதில் நிலக்கரி பொதுத்துறை நிறுவனங்களின் அர்ப்பணிப்பைப் பிரதிபலிக்கிறது. வேலைவாய்ப்புகளை உருவாக்குவதில் இந்த ஆட்சேர்ப்பு இயக்கம் ஒரு ஊக்கியாக செயல்படுவதுடன், இளைஞர்களுக்கு அவர்களின் பிரகாசமான எதிர்காலத்தை வடிவமைப்பதில் வாய்ப்புகளை வழங்குகிறது.
மின்னணு மற்றும் தகவல் தொழில்நுட்பம்
தகவல் தொகுப்பு பாதுகாப்பு வரைவு மசோதா மீது பொதுமக்கள் கருத்துகள் கோரப்பட்டுள்ளன
தகவல் தொகுப்பு பாதுகாப்பின் முக்கியத்துவம் மற்றும் குடிமக்களின் தனிப்பட்ட தகவல் தொகுப்புப் பாதுகாப்பை அங்கீகரித்து மத்திய மின்னணு மற்றும் தகவல் தொழில்நுட்ப அமைச்சகம் உச்சநீதிமன்ற முன்னாள் நீதிபதி திரு. பி.என். ஸ்ரீகிருஷ்ணா தலைமையில் நிபுணர்கள் குழுவை அமைத்தது.
தகவல் தொகுப்புப் பாதுகாப்புக்கான நிபுணர்கள் குழு தமது அறிக்கையையும் தனிப்பட்டோர் தகவல் தொகுப்புப் பாதுகாப்பு வரைவு மசோதாவையும் சமர்ப்பித்துள்ளது. இவை http://meity.gov.in/data-protection-framework என்ற மத்திய மின்னணு மற்றும் தகவல் தொழில்நுட்ப அமைச்சகத்தின் இணையதளத்தில் உள்ளன.
இந்த அறிக்கை மற்றும் தனிப்பட்டோர் தகவல் தொகுப்புப் பாதுகாப்பு வரைவு மசோதா குறித்து வரும் செப்டம்பர் 10-ந் தேதிக்குள் பொதுமக்கள் தங்கள் கருத்துகளைத் தெரிவிக்கலாம் என அமைச்சகம் தெரிவித்துள்ளது.
இந்தக் கருத்துகளை அமைச்சகத்தின் இணையப் பக்கமான www.meity.gov.in என்பதில் சமர்ப்பிக்கலாம்.
விதிவிலக்காக தபாலில் அனுப்புவோர் கீழ்க்கண்ட முகவரிக்கு அனுப்பலாம்:
Joint Secretary
Ministry of Electronics and Information Technology 
Room No. 4016, Electronics Niketan,
6 CGO Complex, CGO Complex,
Lodhi Road, New Delhi – 110 003.
(Visitor Counter : 168
சாலைப் போக்குவரத்து மற்றும் நெடுஞ்சாலைத்துறை அமைச்சகம்
லாரிகளில் சுமை அனுமதி அதிகரிப்பு மத்திய நெடுஞ்சாலைகள் அமைச்சகம் அறிவிப்பு
லாரிகளில் சுமைகளை ஏற்றப்படும் அச்சுகளின் சுமையின் அளவை உயர்த்தி மத்திய சாலைப் போக்குவரத்து மற்றும் நெடுஞ்சாலைகள் துறை அறிவிப்பு வெளியிட்டுள்ளது.
திருத்தப்பட்ட விதிகளின்படி, சம்பந்தப்பட்ட போக்குவரத்து வாகனங்களில் ஒவ்வொரு அச்சுக்குமான அதிகபட்ச பாதுகாப்பான சுமை எடை அறிவிக்கப்படுகிறது. இது மோட்டார் கார்களுக்குப் பொருந்தாது. அளவு, தன்மை, டயர்களின் எண்ணிக்கைப்படியான விவரம்:
அச்சின் அதிகபட்ச பாதுகாப்பான எடை
|
|
வரிசை
|
|
அச்சு மாதிரி
|
|
அதிகபட்ச பாதுகாப்பான அச்சு
|
|
எண்
|
|
|
|
எடை
|
|
1.
|
|
ஒற்றை அச்சு
|
|
|
|
1.1
|
|
ஒரு டயருடன் கூடிய ஒற்றை அச்சு வாகனம்
|
|
3.0 டன்
|
|
|
|
|
|
|
|
1.2
|
|
இரு டயர்களுடன் கூடிய ஒற்றை அச்சு
|
|
7.5 டன்
|
|
|
|
|
|
|
|
1.3
|
|
4 டயர்களுடன் கூடிய ஒற்றை அச்சு வாகனம்
|
|
11.5 டன்|
|
|
|
|
|
|
|
2.
|
|
ஒன்றன் பின் ஒன்றாக உள்ள அச்சுகள்  
|
|
|
|
|
||
|
|
|
2.1
|
|
திடமான வாகனங்களுக்கான ஒன்றன் பின் ஒன்றாக உள்ள அச்சுகள், முழுமையாகவும் ஓரளவும் இணைக்கப்படும் ஊர்தி
|
|
21 டன்|
|
|
|
|
|
|
|
2.2
|
|
ஹைட்ராலிக் மற்றும் நியுமேடிக் டிரெய்லர்களுக்கான இழுவை டிராக்டர்களின் பின்தொடர் அச்சுகள்
|
|
28.5 டன்
|
|
|
|
|
|
|
|
3.
|
|
3 மீ இடைவெளியில் 3 அச்சுகள் கொண்டவை
|
|
|
|
|
||
|
|
|
3.1
|
|
திடமான வண்டிகள், ட்ரெய்லர்கள், செமி ட்ரெய்லர்கள் ஆகியவற்றின் மூன்று அச்சுகள்
|
|
27 டன்|
|
|
|
|
|
|
|
4.
|
|
மாடுலர் ஹைட்ராலிக் ட்ரெய்லரில் தலா 4 டயர்களுடன் வரிசையாக அமைந்த அச்சுகள்
|
|
18 டன்
|
|
|
|

|
|
|
|
|
|
|
|குறிப்பு: நியூமேடிக் சஸ்பென்ஷன் பொருத்தப்பட்டால் அந்த வாகனத்தின் ஒவ்வொரு அச்சுக்கும் ஒரு டன் கூடுதல் சுமை அனுமதுதிக்கப்படுகிறது.
இந்தத் திருத்தத்தின்படி மொத்த வாகனத்தின் மொத்த எடை பாதுகாப்பான அச்சுக்கு உரிய அனுமதிக்கப்பட்ட எடையை மீறப்பட மாட்டாது. அந்த எடை கீழ்க் கண்ட வகைகளில் எடை கூடக் கூடாது.
-
- திடமான வாகனங்களுக்கு 49 டன் எடை
-
- பாதி அளவாகக் கருதப்படும் டிரெய்லர்களுக்கும் மாடுலர் ஹைட்ராலிக் டிரெய்லர்கள் நீங்கலாக இதர டிரக் - டிரெய்லர்களுக்கு 55 டன் அனுமதிக்கப்படுகிறது.
மாடுலர் ஹைட்ராலிக் டிரெய்லர்கள் பிரிக்கப்பட முடியாத சுமைகளை ஒழுங்குமுறை விதிகளுக்கு உட்பட்டு தேவையான நிலையில் அனுமதிக்கப்படும்.
பிரதமர் அலுவலகம்
இந்தியாவில் உள்ள கொரிய தூதரகம் ஆர்ஆர்ஆர் திரைப்படத்தின் நாட்டு நாட்டு பாடலின் பிரதி நடன காட்சியைப் பகிர்ந்துள்ளது
அற்புதமான கூட்டு முயற்சி என்று பிரதமர் பாராட்டு
இந்தியாவில் உள்ள கொரிய தூதரகம் ஆர்ஆர்ஆர் திரைப்படத்தில் இடம்பெற்றுள்ள நாட்டு நாட்டு பாடலின் பிரதி நடன காட்சியைப் பகிர்ந்துள்ளது. பிரதமர் திரு நரேந்திர மோடி இதை உற்சாகமான,அற்புதமான கூட்டு முயற்சி என்று பாராட்டியுள்ளார்.
இந்தியாவில் உள்ள கொரிய தூதரகத்தின் ட்வீட்டுக்கு பதிலளிக்கும் வகையில், பிரதமர் வெளியிட்டுள்ள ட்வீட் பதிவில் கூறியிருப்பதாவது;
"கலகலப்பான மற்றும் அற்புதமான கூட்டு முயற்சி. ”
பிரதமர் அலுவலகம்
ரிஷிகேஷ் எய்ம்ஸ் மருத்துவமனையில் சிறு தானியங்கள் உணவகம் திறக்கப்பட்டதற்கு பிரதமர் பாராட்டு
ரிஷிகேஷ் எய்ம்ஸ் மருத்துவமனையில் சிறு தானியங்கள் உணவகம் திறக்கப்பட்டதற்கு பிரதமர் திரு நரேந்திர மோடி பாராட்டு தெரிவித்துள்ளார்.
மத்திய அமைச்சர் டாக்டர் பாரதி பிரவீன் பவாரின் ட்விட்டர் பதிவிற்கு அவர் அளித்துள்ள பதிலில் கூறியிருப்பதாவது:
“சுகாதாரம் மற்றும் ஆரோக்கியத்துடன் தொடர்புடைய வளாகத்தில் ஸ்ரீ அன்னாவை பிரபலப்படுத்துவது, ஆகச் சிறந்த முயற்சி.”
குறு சிறு மற்றும் நடுத்தர தொழில் துறை அமைச்சகம்
இந்திய சர்வதேச வர்த்தகக் கண்காட்சியில் இடம் பெற்றுள்ள காதி இந்தியா அரங்கம் வெளிநாட்டு தூதர்களைக் கவர்ந்துள்ளது
புதுதில்லியில் நடைபெற்று வரும் 41-வது இந்திய சர்வதேச வர்த்தக கண்காட்சியில் இடம் பெற்றுள்ள காதி இந்தியா அரங்கத்தை இந்தியாவுக்கான தாய்லாந்து தூதர் திருமதி எச் இ பட்டரத் ஹாங்டாங், இந்தியாவுக்கான ஓமன் தூதர் திரு இசா அல்ஷிபானி ஆகியோர் பார்வையிட்டனர். அங்கு காதிப் பொருட்களை பிரபலப்படுத்தும் நோக்கில், காதி உடையில் காட்சியளிக்கும் தேசத்தந்தை மகாத்மா காந்தி மற்றும் பிரதமர் திரு நரேந்திர மோடியின் உருவப்படங்களுடன் செல்ஃபி புகைப்படம் எடுத்து மகிழ்ந்தனர்.
இந்தியாவிற்கான தூதர்களை காதி மற்றும் கிராமத்தொழில்கள் ஆணையத்தின் விளம்பர பிரிவு இயக்குநர் சஞ்சீவ் போஸ்வால் வரவேற்றார். இவ்விரு தூதர்களும் காதிப் பொருட்களை சர்வதேச சந்தைக்கு கொண்டு செல்லும் இந்திய அரசின் முயற்சியைப் பாராட்டினர். இதைத் தொடர்ந்து காதி அரங்கத்தில் காட்சிக்கு வைக்கப்பட்டிருந்த மண்பானைத் தயாரிப்பு, அகர்பத்தி தயாரிப்பு, ராட்டினத்தில் நூல் நூற்பது ஆகியவற்றை கண்டு ரசித்ததுடன் காதி கலைஞர்களின் கைவண்ணத்தில் உருவாக்கப்பட்டிருந்த ஆயத்த ஆடைகள், நகைகள், மூலிகை மருத்துவப் பொருட்கள் ஆகியவற்றையும் பார்வையிட்டனர். அப்போது பேசிய இந்தியாவுக்கான தாய்லாந்து தூதர், காதிப்பொருட்களை உலகம் முழுவதும் கொண்டு செல்லும் பணியில் இந்தியாவுடன் தாய்லாந்தும் இணைந்து செயல்படும் என உறுதி அளித்தார். காதி அரங்கத்தை ஜார்க்கண்ட் மாநிலத்தின் ராஞ்சி தொகுதி நாடாளுமன்ற உறுப்பினர் திரு சஞ்சய் சேத் பார்வையிட்டு செல்ஃபி புகைப்படம் எடுத்துக்கொண்டார்.
பாதுகாப்பு அமைச்சகம்
ராணுவக் கல்விப்பிரிவின் 100-வது ஆண்டு கொண்டாட்டம்
ராணுவக் கல்விப்பிரிவின் 100-வது ஆண்டை இந்திய ராணுவம் இன்று  கொண்டாடியது. இதை முன்னிட்டு ராணுவக் கல்வியின் கூடுதல் தலைமை இயக்குநர் மற்றும், ராணுவக் கல்விப்பிரிவின் கர்னல் கமாண்டன்ட் மேஜர் ஜெனரல் தேவேஷ் கௌர் தேசிய போர் நினைவு சின்னத்தில் மலர் வளையம் வைத்து ராணுவ வீரர்களின் சார்பாக மரியாதை செலுத்தினார்.
கடந்த 1921-ஆம் ஆண்டு இந்திய வீரர்களிடையே போதிய படிப்பறிவின்மை இல்லாத காலத்தில் ராணுவ கல்விப்பிரிவின் வரலாறு தொடங்கியது. அதுமுதல் கல்வி, தொழில்நுட்பம் மற்றும் நிறுவன தேவைகளின் மேம்பாட்டிற்கேற்ப சீரான வளர்ச்சியை இந்தப் படை அடைந்துள்ளது.
வரைபட ஆய்வு பயிற்சி, கல்விப் பயிற்சி, அயல் நாட்டு மொழிகளில் திறன் மேம்பாடு, ராணுவ இசை, தகவல் அறியும் உரிமை வழக்குகளைக் கையாளுதல், ராணுவப் பள்ளிகள் மற்றும் சைனிக் பள்ளிகளில் இளைஞர்களை நெறிமுறைப்படுத்துவது போன்ற உன்னத சேவையை இந்தப்பிரிவு அளித்து வருகிறது. ராணுவ வீரர்கள், அவர்களது குழந்தைகள் மற்றும் அவர்களைச் சார்ந்தோர் இடையறாது கல்வியைத் தொடர்வதை உறுதி செய்வதற்காக இந்திரா காந்தி தேசிய திறந்தநிலைப் பல்கலைக்கழகத்தின் ராணுவ கல்வித் திட்டம், தேசிய திறந்தநிலை பள்ளியின் இந்திய ராணுவத்திற்கான கல்வித்திட்டம் முதலிய முறைசாரா கல்வித் திட்டங்களை ராணுவ கல்விப் பிரிவு செயல்படுத்தி வருகிறது. தொழில்நுட்ப மேம்பாட்டுக்கு இணையாக அறிவு சார் மற்றும் கல்வித்துறை விரிவடயும் சூழலில், வளர்ந்து வரும் சவால்களை எதிர்கொள்வதற்கு இந்தப் பிரிவு தயார் நிலையில் உள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1723451
சுகாதாரம் மற்றும் குடும்ப நலத்துறை அமைச்சகம்
நாட்டில் போடப்பட்ட மொத்த தடுப்பூசிகளின் எண்ணிக்கை 13.54 கோடியைக் கடந்தது: கடந்த 24 மணி நேரத்தில் 31 லட்சத்துக்கும் மேற்பட்ட தடுப்பூசிகள்
நாட்டில் போடப்பட்ட மொத்த கொவிட் தடுப்பூசிகளின் எண்ணிக்கை இன்று 13.54 கோடியைக் கடந்து விட்டது.
இன்று காலை 7 மணி வரை மொத்தம் 13,54,78,420 தடுப்பூசிகள் போடப்பட்டன. கடந்த 24 மணி நேரத்தில் மட்டும், 31 லட்சத்துக்கும் மேற்பட்ட தடுப்பூசிகள் போடப்பட்டன.
97வது நாளான நேற்று 31,47,782 தடுப்பூசிகள் போடப்பட்டன.
கடந்த 24 மணி நேரத்தில் 3,32,730 பேருக்கு புதிதாக பாதிப்பு ஏற்பட்டுள்ளது. இவர்களில் 75.01 சதவீதம் பேர் மகாராஷ்டிரா, உத்தரப் பிரதேசம், தில்லி, கர்நாடகா, கேரளா, சட்டீஸ்கர், மத்தியப் பிரதேசம் தமிழ்நாடு, குஜராத், ராஜஸ்தான் ஆகிய 10 மாநிலங்களைச் சேர்ந்தவர்கள்.
மகாராஷ்டிராவில் அதிகபட்சமாக 67,013 பேருக்கு நேற்று புதிதாக பாதிப்பு ஏற்பட்டது. அடுத்ததாக உத்தரப்பிரதேசத்தில் 34,254 பேருக்கு தொற்று ஏற்பட்டது. கேரளாவில் 26,995 பேருக்கு தொற்று ஏற்பட்டது.
12 மாநிலங்களில் கொவிட் தினசரி பாதிப்பு தொடர்ந்து அதிகரிக்கிறது.
நாட்டில் கொவிட் சிகிச்சை பெறுபவர்களின் மொத்த எண்ணிக்கை 24,28,616-ஐ எட்டியுள்ளது.
நாட்டில் கொவிட் தொற்றிலிருந்து குணமடைந்தவர்களின் மொத்த எண்ணிக்கை இன்று 1,36,48,159-ஆக உள்ளது. இது தேசிய அளவில் 83.92 சதவீதம்.
கடந்த 24 மணி நேரத்தில் 1,93,279 பேர் குணமடைந்துள்ளனர். 2,263 பேர் உயிரிழந்துள்ளனர். இவர்களில் 81.79 சதவீதம் பேர் 10 மாநிலங்களைச் சேர்ந்தவர்கள். மகாராஷ்டிராவில் அதிகபட்சமாக 568 பேரும், அடுத்ததாக தில்லியில் 306 பேரும் நேற்று உயிரிழந்தனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1713506
சிறப்பு சேவைகள் மற்றும் கட்டுரைகள்
தேனி, ராமநாதபுரம் மாவட்டங்களில் கட்டாய ஹால்மார்க் திட்டம் செயல்படுத்தப்பட உள்ளது: இந்திய தர நிர்ணய அமைவனம்
இந்திய தர நிர்ணய அமைவனத்தால் ‘ஹால்மார்க்’ செய்வது கட்டாயமாக்கப்பட்ட பிறகு நாட்டின் 256 மாவட்டங்களில், தினமும் 3 லட்சத்துக்கும் அதிகமான தங்கத்தலான பொருட்கள் எச்யுஐடி  முத்திரையுடன் ஹால்மார்க் செய்யப்படுகின்றன. தற்போது 2022, ஜூன் 01, முதல் கட்டாயம் ஹால்மார்க் செய்வதன் இரண்டாம் கட்டத்தை அமல்படுத்துவதாக மத்திய அரசு அறிவித்துள்ளது.
இதனால் மேலும் 32 புதிய மாவட்டங்களில் ஹால்மார்க் செய்யும் திட்டம் கட்டாயமாக்கப்பட்டுள்ளது. இதன்படி தமிழகத்தில் தேனி, ராமநாதபுரம் ஆகிய மாவட்டங்களில் கட்டாய ஹால்மார்க் செயல்படுத்தப்பட உள்ளது. இந்தத் திட்டத்தில் தேர்வாகியுள்ள மாவட்டங்களின் பட்டியலை இந்திய தர நிர்ணய அமைவனத்தின்  www.bis.gov.in என்ற இணையதளத்தில் காணலாம்.
மேலும் கூடுதலாக தங்க நகை/கலைப்பொருள்களில் 20, 23, 24 ஆகிய மூன்று வகை காரட் அளவுகள் சேர்க்கப்பட்டுள்ளன.
மதிப்பீடு மற்றும் ஹால்மார்க் செய்யும் மையங்களில் எந்த ஒரு நுகர்வோரும் தங்களுடைய ஹால்மார்க் முத்திரையிடப்படாத தங்க நகைகளின் தூய்மையைப் பரிசோதிக்க முடியும். 4 பொருட்கள் வரையிலான தங்க நகைகளை பரிசோதிப்பதற்கான கட்டணம் ரூ.200 ஆகவும், 5 அல்லது அதற்கு மேற்பட்ட பொருட்கள் ஒவ்வொன்றுக்கும் ரூ.45 கட்டணமாக பெறப்படும்.
நுகர்வோரின் தங்க நகைகளை சோதனை செய்ய விரிவான வழிகாட்டுதல்கள் மற்றும் அங்கீகரிக்கப்பட்ட மதிப்பீடு மற்றும் ஹால்மார்க் மையங்களின் பட்டியலை www.bis.gov.in இணையதளத்தில் அறியலாம். நுகர்வோர் வாங்கும் எச்யுஐடி எண்ணுடன் கூடிய ஹால்மார்க் செய்யப்பட்ட தங்க நகைகளின் நம்பகத்தன்மை மற்றும் தூய்மையை, பிளே ஸ்டோரில் இருந்து பதிவிறக்கம் செய்யக்கூடிய பிஐஎஸ் கேர்  செயலியில் 'verify HUID' ஐப் பயன்படுத்தி நுகர்வோரே சரிபார்க்கலாம் என இந்திய தர நிர்ணய அமைவனம் வெளியிட்டுள்ள செய்திக் குறிப்பில் தெரிவிக்கப்பட்டுள்ளது.
பாதுகாப்பு அமைச்சகம்
மும்பையில் அவதிப்படும் குடிபெயர்ந்த தொழிலாளர்களுக்கு ரேஷன் பொருட்கள் வழங்கியது இந்தியக் கடற்படை
கோவிட்-19 முடக்கநிலை அமல் காலத்தில் மும்பையில் உதவி தேவைப்படும் நிலையில் இருப்பவர்களுக்கு உதவி செய்வதற்காக, அடிப்படை உணவுப் பொருட்களைக் கொண்ட ரேஷன் பைகளை இந்திய கடற்படை நிர்வாகம் மாநில அரசிடம் ஒப்படைத்தது. மும்பையில் தவித்து வரும் குடிபெயர்ந்த தொழிலாளர்களுக்கு வழங்குவதற்காக ஏப்ரல் 4 மற்றும் 8 ஆம் தேதிகளில் இவை வழங்கப்பட்டன.
முடக்கநிலை காலத்தில் தவித்து வரும் குடிபெயர்ந்த பெரும் எண்ணிக்கையிலான தொழிலாளர்களுக்கு நிவாரணம் வழங்க உதவி செய்ய வேண்டும் என்று மும்பை மாநகர மாவட்ட ஆட்சியர், இந்திய கடற்படை நிர்வாகத்திடம் கோரிக்கை வைத்தார். அதுபற்றி பரிசீலித்த மேற்கு கடற்படை கமாண்ட் பிரிவு ஏப்ரல் 4 ஆம் தேதி 250 ரேஷன் பைகளுக்கு ஏற்பாடு செய்தது. அதில் போதிய அளவுக்கு உணவுப் பொருட்கள் வைக்கப்பட்டிருந்தன. முசாபிர்கானா அருகே உள்ளாட்சி அதிகாரிகளிடமும், ஏசியாட்டிக் நூலகம் அருகே மாவட்ட ஆட்சியர் அலுவலகத்திலும் அவை அளிக்கப்பட்டன. கஃபே அணிவகுப்பு மைதானம் மற்றும் கல்பா தேவி பகுதிகளில் விநியோக மையங்கள் அமைக்கப்பட்டிருந்தன.
ஏப்ரல் 8 ஆம் தேதி மேலும் 500 ரேஷன் பைகள் உள்ளாட்சி அதிகாரிகளிடம் அளிக்கப்பட்டது. கமதிபுரா பகுதியில் சிக்கியுள்ள குடிபெயர்ந்த தொழிலாளர்களுக்கும் ரேஷன் பொருட்கள் உள்ள பைகள் வழங்கப்பட்டன.
உள்துறை அமைச்சகம்
இந்தியா – யு.கே உள்துறைகளின் 5-வது பேச்சுவார்த்தை
5-வது இந்தியா மற்றும் இங்கிலாந்து நாடுகளின் உள்துறைகளின் பேச்சுவார்த்தை புதுதில்லியில் இன்று நடைபெற்றது. இந்தியக்குழுவுக்கு மத்திய உள்துறை செயலாளர் திரு அஜய்குமார் பல்லாவும், இங்கிலாந்து நாட்டின் குழுவுக்கு அந்நாட்டின் உள்துறை அலுவலக நிரந்தர செயலர் சர் மேத்யூ ரைகிராப்ட்டும் தலைமை ஏற்கின்றனர். இந்தக் கூட்டத்தில் இரு நாடுகளின் மூத்த அதிகாரிகளும் கலந்து கொள்கின்றனர்.
இந்தக் கூட்டத்தில் இருதரப்பும், ஏற்கனவே நிலவும் ஒத்துழைப்பை மேலும் வலுப்படுத்துவது குறித்து ஆய்வு செய்தன. பயங்கரவாத தடுப்பு இணையவெளிப் பாதுகாப்பு, உலக விநியோகச் சங்கிலிகள், போதை மருந்து கடத்தல், புலம்பெயர்தல், நாடு கடத்தல், காலிஸ்தான் ஆதரவு உள்ளிட்ட இங்கிலாந்தில் இந்தியாவுக்கு எதிரான நடவடிக்கைகள் ஆகியவற்றில் ஒத்துழைப்பை மேம்படுத்தவும் வாய்ப்புகளை உருவாக்கவும், மேலும் நடவடிக்கைகள் எடுப்பது பற்றி ஆராயப்பட்டது.
இங்கிலாந்து புகலிடம் பெறுதலை காலிஸ்தான் ஆதரவு சக்திகள் தவறாக பயன்படுத்துவது குறித்த பிரச்சனையை இந்தியா குறிப்பாக எழுப்பியது. காலிஸ்தான் தீவிரவாதிகள் இந்தியாவில் பயங்கரவாத நடவடிக்கைகளை ஊக்குவிக்க முயற்சி மேற்கொள்வதாகவும், அதற்கு எதிராக சிறந்த ஒருங்கிணைப்பு அவசியம் என்றும் இந்தியா வலியுறுத்தியது. இத்தகைய சக்திகளுக்கு எதிராக உரிய தீவிர நடவடிக்கை தேவை என்பது இந்தியாவின் கருத்தாகும். இந்தியத் தூதரகங்களின் பாதுகாப்புக் குறித்த கவலையையும் இந்தியா வெளியிட்டது.
இரு நாடுகளுக்கும் இடையிலான நட்புறவு குறித்து இருதரப்பும் திருப்தி வெளியிட்டன. இருதரப்பு உறவை மேலும் வலுப்படுத்த இரு நாடுகளும் ஒப்புக் கொண்டதுடன், இருநாடுகளுக்குமிடையே பாதுகாப்பு ஒத்துழைப்பை மேலும் அதிகரிக்கவும் இசைவு தெரிவிக்கப்பட்டது.
ஜல்சக்தி அமைச்சகம்
ஜல் ஜீவன் லட்சிய நோக்குத் திட்டம்: தூய்மையான நீர் மற்றும் வேலைவாய்ப்புகள் குவிந்துள்ள திட்டம்
மேற்குவங்க மாநிலத்தில் ஜல் ஜீவன் லட்சிய நோக்குத் திட்டத்தை அமல் செய்வதற்கான வருடாந்திர செயல் திட்டத்திற்கு மத்திய அரசு ஒப்புதல் அளித்துள்ளது. மாநிலத்தில் 2024ஆம் ஆண்டுக்குள் அனைத்து வீடுகளுக்கும் குழாய் இணைப்பு மூலம் குடிநீர் வழங்குவதற்கு மேற்குவங்க அரசு திட்டமிட்டுள்ளது. மேற்குவங்கத்தில் மொத்தம் உள்ள 1.63 கோடி கிராமப்புற வீடுகளில், 2.19 லட்சம் வீடுகளில் மட்டுமே குழாய் இணைப்பு மூலம் குடிநீர் கிடைக்கிறது. 2020-21ஆம் ஆண்டில் 55.60 லட்சம் வீடுகளுக்கு குடிநீர்க் குழாய் இணைப்பு கொடுக்க மாநில அரசு திட்டமிட்டுள்ளது.
இத் திட்டத்தை அமல்படுத்த மேற்குவங்க அரசிடம் போதிய நிதி ஆதாரம் இருக்கிறது. 2019-20ஆம் ஆண்டில் மாநிலத்துக்கு ரூ.993.88 கோடி மத்திய நிதி அளிக்கப்பட்டது. இருந்தபோதிலும் ரூ.428.37 கோடி மட்டுமே பயன்படுத்தப்பட்டது. மீதித் தொகை பயன்படுத்தப்படாமல் உள்ளது. மேலும், ஆர்சனிக் மற்றும் புளோரைடு பாதிப்பு உள்ள குடியிருப்புப் பகுதிகளில் பாதுகாப்பான குடிநீர் வழங்குவதற்கு ரூ. 1,305.70 கோடி அளிக்கப்பட்டது. அதில் ரூ.573.36 கோடி செலவிடப்படாமல் உள்ளது. அந்த வகையில் 1.4.2020 தேதி நிலவரத்தின்படி, கிராமப்புற வீடுகளுக்குக் குழாய் மூலம் குடிநீர் வழங்குவதற்கு மத்திய அரசின் பங்களிப்பாக மாநில அரசிடம் ரூ. 1,146.58 கோடி உள்ளது. 2020-21 ஆம் ஆண்டில், நிதி ஒதுக்கீடு ரூ. 1,610.76 கோடியாக அதிகரிக்கப்பட்டது. தொடக்க நிலுவை ரூ. 1,146.58 கோடியுடன், சேர்த்து மாநில அரசிடம் ரூ. 2,760.76 கோடி மத்திய நிதி உள்ளது. எனவே 2020-21இல் மாநில அரசின் பங்களிப்பையும் சேர்த்தால், ஜல் ஜீவன் திட்டத்தின் கீழ் மேற்குவங்கத்தில் குழாய் இணைப்பு மூலம் குடிநீர் வழங்குவதற்கு ரூ. 5,770 கோடி இருக்கும்.
மேற்குவங்கத்தில் மொத்தம் உள்ள 41,357 கிராமங்களில், 22,155 கிராமங்களுக்கு  ஏற்கெனவே குழாய் மூலம் குடிநீர் வழங்கும் வசதி செய்யப்பட்டுள்ளது. விடுபட்டுள்ள கிராமங்கள் ஏழைகள் மற்றும் விளிம்புநிலை மக்கள் வாழும் பகுதிகளாக உள்ளன. இந்தக் கிராமங்களில் 1.08 கோடி குடிநீர் குழாய் இணைப்புகள் தருவதற்கு வாய்ப்புகள் உள்ளன.
-----
(Visitor Counter : 101
சிறப்பு சேவைகள் மற்றும் கட்டுரைகள்
விழுப்புரம், செங்கல்பட்டில் மீன்பிடித் துறைமுகத் திட்ட வளாகங்களை நேரில் சென்று பார்வையிட்டார், மத்திய அமைச்சர் டாக்டர் எல். முருகன்
மீன்வளம் மற்றும் மீன் வளர்ப்பு உள்கட்டமைப்பு மேம்பாட்டு நிதியின் உதவியுடன் விழுப்புரம் மாவட்டத்தின் அழகங்குப்பம் மற்றும் செங்கல்பட்டு மாவட்டத்தின் ஆலம்பரைகுப்பத்தின் உப்பங்கழிகளில் அமைக்கப்பட்டு வரும் மீன்பிடித் துறைமுகத் திட்ட வளாகங்களை மத்திய தகவல் மற்றும் ஒலிபரப்பு, மீன்வளம், கால்நடை பராமரிப்பு மற்றும் பால்வளத்துறை இணை அமைச்சர் டாக்டர் எல். முருகன் இன்று நேரில் சென்று பார்வையிட்டார்.
64 குக்கிராமங்களின் நீண்டநாள் கோரிக்கையை நிறைவேற்றும் வகையில், இந்த இரு மீன்பிடித் துறைமுகங்களும் ரூ. 235 கோடி மதிப்பில் அமைக்கப்பட்டு வருகின்றன.
உள்ளீட்டு செலவுகளைக் குறைப்பதற்காக, மருத்துவமனை, பனிக்கட்டித் தொழிற்சாலை மற்றும் பதப்படுத்துதல் பிரிவுகளை மீன்பிடித் துறைமுகங்களில் நிறுவுவது பற்றி டாக்டர் முருகன் யோசனை தெரிவித்தார்.
பிறகு மீனவர்களிடம் உரையாற்றிய அமைச்சர், பிரதமர் திரு நரேந்திர மோடி தலைமையின் கீழ் இயங்கும் ஆற்றல்வாய்ந்த அரசு, மீனவர்களின் தேவைகள் அனைத்தையும் நிறைவேற்றும் என்று உறுதியளித்தார்.
மீன்வளத் துறைக்கென தனி அமைச்சகம் உருவாக்கப்பட்டிருப்பதுடன், உள்கட்டமைப்பை மேம்படுத்துவதற்காக சுமார் ரூ.5000 கோடி ஒதுக்கப்பட்டுள்ளதாக அவர் தெரிவித்தார். திட்டங்கள் விரைவாக அமல்படுத்தப்படுவதை உறுதி செய்வதற்காக, பிரதமரின் கதி சக்தி திட்டத்தில் மீன்வளத்துறையும் சேர்க்கப்பட்டிருப்பதை அமைச்சர் சுட்டிக்காட்டினார்.
ஜல்சக்தி அமைச்சகம்
செயல்பாட்டில் உள்ள வீட்டு குழாய் இணைப்புகள்: தமிழ்நாட்டில் 49.84 லட்சம்
நாடாளுமன்றத்தின் மக்களவையில் உறுப்பினரின் கேள்விக்கு இன்று எழுத்துப்பூர்வமாக பதிலளித்த மத்திய அரசின் ஜல் சக்தி இணை அமைச்சர் திரு பிரகலாத் சிங் படேல் கீழ்காணும் தகவல்களை வழங்கினார்.
2024-ம் ஆண்டுக்குள் குழாய் இணைப்புகள் மூலம் ஒவ்வொரு கிராமப்புற வீட்டுக்கும் குடிநீர் விநியோகத்தை வழங்குவதற்காக 2019 ஆகஸ்ட் முதல் மாநிலங்களுடன் இணைந்து ஜல்ஜீவன் இயக்கத்தை இந்திய அரசு செயல்படுத்துகிறது.
இந்த பணிக்கான மதிப்பிடப்பட்ட செலவு ரூ 3.60 லட்சம் கோடி ஆகும். இதில் மத்திய அரசின் பங்கு ரூ 2.08 லட்சம் கோடி ஆகும்.
ஜல்ஜீவன் இயக்கம் அறிவிக்கப்பட்ட நேரத்தில், 18.93 கோடி கிராமப்புற குடும்பங்களில், 3.23 கோடி  குடும்பங்கள் குழாய் நீர் இணைப்புகளைக் கொண்டிருப்பதாக அறிவிக்கப்பட்டது. 5.38 கோடி  கிராமப்புற குடும்பங்களுக்கு இத்திட்டத்தின் கீழ் இதுவரை குழாய் நீர் இணைப்புகள் வழங்கப்பட்டுள்ளன.
ஆக, இன்றைய நிலவரப்படி, நாடு முழுவதும் உள்ள 19.22 கோடி கிராமப்புறக் குடும்பங்களில், 8.62 கோடி  குடும்பங்கள் தங்கள் வீடுகளில் குழாய் நீர் விநியோகத்தைக் கொண்டிருப்பதாக தரவுகள் தெரிவிக்கின்றன.
தமிழகத்தில் 2019 ஆகஸ்ட் 15 அன்று 21.76 லட்சம் கிராமப்புற வீடுகளில்  குடிநீர் குழாய் இணைப்பு இருந்த நிலையில், தற்போது 49.84 லட்சம் கிராமப்புற வீடுகளில்  குடிநீர் குழாய் இணைப்புகள் உள்ளன.
2019-20-ம் ஆண்டில் இத்திட்டத்தின் கீழ் ரூ 114.58 கோடி பயன்படுத்தப்பட்டிருப்பதாக தகவல்கள் தெரிவிக்கின்றன.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleaseIframePage.aspx?PRID=1779730